ODGOVORI NA NAJBOLJ POGOSTA VPRAŠANJA NA JAVNEM RAZPISU TEMELJNE KOMPETENCE 2023-2029

1. Glede na to, da avansi v letu 2023 preko 100.000,00 niso dovoljeni, ne moremo zagotavljati dinamike sredstev po letih, ki je skladna s procentualno dinamiko sredstev po letih med KRVS in KRZS, predvideno v JR.

Ali se moramo pri razdelitvi sredstev po posameznih letih držati procentualne delitve sredstev po posameznih letih med KRZS in KRVS, ki je v javnem razpisu? Če je to tako, kam prerazporedimo presežek nad 100.000,00 iz leta 2023 (avans naj bi bil dovoljen le do 100.000)? To se seveda posledično ne bo skladalo s predvideno dinamiko po letih iz javnega razpisa.

Odgovor MVI: v primeru, da predvidevate, da boste edini prijavitelj v statistični regiji je, zaradi časovno zahtevnih postopkov javnega razpisa ter pridobivanja mnenja Ministrstva za finance za predplačila nad 100.000 EUR, smiselno dinamiko izplačevanja načrtovati pod 100.000 EUR. Končna vrednost sredstev na operacijo po letih bo usklajena po izboru upravičencev in v okviru sredstev javnega razpisa.

1. Pretekli teden smo v regiji oblikovali konzorcij 4 partnerjev, razdelili sredstva, naloge, izvedbe,… ter začeli s pisanjem prijave. Na spletni strani smo, kot smo to naredili že pri prejšnji prijavi na JR ter tako kot nekatere druge LU, objavili obvestilo, da kandidiramo na JR, s katerim smo povabili zainteresirane, ki izpolnjujejo predpisane pogoje za sodelovanje v konzorciju, da svoj interes prijavijo do četrtka, 19. oktobra 2023. V petek popoldan, torej po naveden datumu, smo na drug elektronski naslov prejeli izkazan interes za sodelovanje v projektu. Zanima nas, ali moramo institucijo vključiti v konzorcij?

Če da, se nam pojavlja vprašanje, kako naj pripravimo prijavo, saj lahko podoben interes izkaže še kakšna institucija v regiji in do kdaj naj sprejemamo zainteresirane v konzorcij? Teoretično se nam lahko kdo javi še nekaj dni pred oddajo prijave. To namreč v JR ni nikjer določeno.

Odgovor MVI: način sestave konzorcija, z izjemo najmanjšega števila konzorcijev, ki izpolnjujejo pogoje, v javnem razpisu ni predpisana, torej je v vaši domeni. Kot poslovodeči partner pa s sestavo konzorcija prevzemate odgovornost, da bo projekt realiziran v skladu  s cilji in kazalniki javnega razpisa.

1. Vprašanje glede pavšalnih stroškov: Ali je nujno, da jih opredelimo in če da, ali jih moramo opredeliti v višini 15% na stroške osebja, ali lahko tudi manj?

Odgovori MVI: Pri strošku SSE vodenje konzorcija je pavšal v višini 15 % vključen že v vrednost stroška. Specifikacija vaših stroškov, ki jih boste plačevali iz pavšala ni zahteva javnega razpisa.

1. DDV v finančnem načrtu: ali se vpiše samo DDV vezan na račune v okviru informiranja in komuniciranja, ali tudi na račune v okviru SSE – izvedbe programov?

Odgovor MVI: strošek za DDV je namenjen samo za stroške informiranja in komuniciranja pri poslovodečem partnerju – prijavitelju, torej za informiranje in komuniciranje na nivoju celotne operacije.

1. Kam (v kateri obrazec) vnesemo predvideno število izpitov za obdobje trajanja projekta? Priloga 5 je namenjena samo programom.

Odgovor MVI: za izpite ni posebnega obrazca. Poudarek je na kazalnikih, ki so predpisani v javnem razpisu. Izpite načrtujete glede preostala sredstva, vrednost stroška za izpite pa opredelite v prijavnem obrazcu v točki 5.2. in v finančnem načrtu.

1. Glede upravičenega stroška je jasno, da se lahko uveljavlja vključitev največ 12 udeležencev. Ali sta minimalno in maksimalno število vključenih udeležencev na program omejena? V TPK 2018-2022 je bila zgornja meja 15 udeležencev.

Odgovor MVI: z upravičenostjo stroška za 12 udeležencev v skupini vas usmerjamo na kakovostno izvedbo programov. Opredelitev števila udeležencev je predpisana za javnoveljavne programe. Pri določitvi minimalnega števila udeležencev v skupini  je treba upoštevati doseganje kazalnikov v okviru razpoložljivih sredstev, torej izkazovanje stroškovne učinkovitosti tč 5.2. prijavnega obrazca.

1. Ali je kot pogoj za opravljanje izpita po javnoveljavnem programu Slovenščina kot drugi in tuji jezik dovolj že uspešno opravljen samo eden od navedenih programov: torej samo program Slovenščina kot drugi in tuji jezik ali samo program priprav na opravljanje izpitov iz slovenskega jezika?

Odgovor MVI: z namenom in ciljem javnega razpisa je izpostavljeno vključevanje v VŽU in pridobivanje temeljnih kompetenc, zato je določeno, da je izpit le dodatna možnost izhoda iz programa (v okviru interesa in sredstev). Za uspešno opravljanje izpita Slovenščina kot drugi in tuji jezik pa lahko seveda udeleženec glede na predznanje pristopi iz obeh programov.

1. Ali lahko v 2023/2024 načrtujemo izvedbo UŽU jev, četudi še niso vpisani v register po novem?

# Odgovor MVI: pred izvedbo programa mora biti izvajalec za vsak javnoveljavni program vpisan v razvid izvajalcev javno veljavnih programov vzgoje in izobraževanja. Načrtovane programe lahko v teku operacije seveda ustrezno (zagotavljanje kazalnika rezultata) prilagajate;  torej načrtujete lahko vse programe, ki jih v skladu z analizo potreb predvidevate izvesti.

1. SSE vodenja konzorcija – ali je v okviru razpisa možno za vodenje konzorcija načrtovati 1,5 strokovnega delavca, kar znaša 2.476,5 efektivnih ur na leto (ali 2 strokovna delavca, kar znaša 3.302 efektivni uri). Razporedili jih bomo med 2 strokovna delavca (in tako zagotovili, da ne bo več kot 1651 efektivnih ur letno na strokovnega sodelavca). Zanima nas tudi, ali je v okviru razpisa možno, da za SSE vodenje konzorcija delno uveljavljamo tudi direktorico, kajti med nalogami strokovnega delavca, ki vodi konzorcij, jih je nekaj takih, ki jih skoraj izključno opravljajo direktorji. Že res, da direktorji niso omenjeni v okviru delovnih mest v razpisni dokumentaciji, ustrezajo pa vsem pogojem za »drugega strokovnega delavca.«

Odgovor MVI: pri okvirnih izračunih sredstev smo upoštevali enega 100 % zaposlenega organizatorja izobraževanja odraslih po ZIO-1. V stroškovni učinkovitosti projekta tč. 5.2 opredelite vaš izračun tako, da boste načrtovali in realizirali navedene kazalnike javnega razpisa. Iz prakse lahko povemo, da zaposlovanju direktorjev na projekte revizorji posvečajo posebno pozornost (npr. odsotnosti zaradi službenih poti, opis nalog na projektu – tehnično administrativne itd.), zato temu nismo naklonjeni. Res pa je, da izpolnjujejo pogoje.

1. Naše podjetje bo partner v konzorciju na JR Kompetence 2023-2029, pa nas zanima, ali lahko naš del prijavnega obrazca in izjave podpiše prokuristka podjetja ali ne? Če lahko podpiše prokuristka, mora vseeno imeti s seboj še pooblastilo direktorja?

Odgovor MVI: *prokurist v podjetju je poslovni pooblaščenec. Njegova pooblastila so neomejena, razen glede odsvajanja in obremenjevanja nepremičnin. Prokurist v podjetju ima funkcijo zastopanja proti tretjim osebam. Opravlja naloge pravnega zastopstva in poslovanja podjetja ali gospodarske družbe. Podpisuje dokumente, pogodbe in pravno zastopa podjetje ali gospodarsko družbo naproti tretjim osebam. Družbenik družbe poleg poslovodne osebe (zastopnika – direktorja), lahko imenuje enega ali več prokuristov.*

*Obseg prokure določa Zakon o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O in 75/23) , ki v 35. členu določa:*

*Prokura upravičuje za vsa pravna dejanja, ki spadajo v pravno sposobnost družbe, razen za odsvojitev in obremenitev nepremičnin, za kar mora biti prokurist posebej pooblaščen. Omejitev prokure nima pravnega učinka proti tretjim osebam.*

*To je tudi prednost prokure, saj tretja oseba takoj, ko ugotovi, da je sopogodbenik prokurist, zanesljivo ve, da bo pogodba veljavna, ker je družba ne more izpodbijati. Takšno poslovanje je zanesljivo. Prokurist v mejah upravičenj iz prvega odstavka tega člena zastopa družbo pred sodišči in drugimi organi.*

*V 38. členu pa je določeno, da mora družba podelitev in prenehanje prokure prijaviti za vpis v register. Prokuristov podpis je treba shraniti pri sodišču. Pri podpisovanju družbe mora prokurist uporabljati podpis s pristavkom, da je to prokura. Kratica za prokuro je p.p.a. (latinsko: per procura).*

Glede na navedeno, predlagamo, da k podpisu priložite pooblastilo oziroma neko drugo dokazilo o podeljeni prokuri. Prav tako pa za vse prokuriste veljajo pogoj o nekaznovanosti, ki ga je tudi potrebno pridobiti.

# 11. Kako se doseže skupne kazalnike? Moramo sami med seboj v celotni kohezijski regiji usklajevati kazalnike?

# Odgovor MVI: sodelovanje s potencialnimi partnerji je nujno za formiranje konzorcijev. Zato predvidevamo, da boste v skladu s predvidenim številom prijavljenih konzorcijev v statistični regiji kazalnike načrtovali sorazmerno z prijavljeno višino sredstev. Na ta način se omogoči doseganje z javnim razpisom načrtovanih kazalnikov v statistični regiji.

# 12 Kako se bo razdelilo kazalnike v primeru, da bo manj konzorcijev kot predvideno? Glede na statistično regijo / kohezijsko regijo?

# Odgovor MVI: glej odgovor pod vprašanjem 11.

# 13. Ali je možno dobiti dodatno tabela MVI – kazalniki po konzorcijih?

# Odgovor MVI: Kazalnike načrtujte v deležu načrtovanih sredstev.

# 14. Kako vemo koliko lahko porabimo za SSE vodenje konzorcija v letu 2023?

# Odgovor MVI: primer je opisan v predstavitvi. Upoštevajte število delovnih dni in morebitne odsotnosti zaradi dopustov, saj je efektivna ura dejansko opravljena ura dela na operaciji.

# 5. Lahko več oseb na SSE vodenje konzorcija? Koliko je potem maksimalno število ur na osebo? Število ur 1651, en človek, ali skupno?

# Odgovor MVI: pri okvirnih izračunih sredstev za SSE vodenje konzorcija smo upoštevali enega 100 % zaposlenega organizatorja izobraževanja odraslih po ZIO-1. V stroškovni učinkovitosti projekta tč. 5.2 opredelite stroške tako, da predvidite doseganje kazalnikov. Preostala sredstva pa načrtujte med ostale stroške. Število efektivnih ur na zaposlenega je 1.651 na leto.

# 16. Ali je potrebno nove javnoveljavne programe specificirati, saj se bodo lahko izvajali novi JV programi, ki bodo sprejeti do leta 2029? Kako se jih vnese v tabelo? Ali je možno menjati programe (enako število ur)?

# Odgovor MVI: programe načrtujte v skladu s trenutno analizo potreb, pri čemer še neobjavljene programe tudi lahko načrtujete. Vse programe lahko v dogovoru s skrbnikom pogodbe prilagajate aktualnim potrebam v obdobju projekta. Z načrtovanimi programi je potrebno izkazati, da je možno doseči kazalnike, ki so določeni z javnim razpisom.

# 17. Kaj se še šteje kot kvalifikacija? Ali izpit šteje v kazalnik učinka, ali zgolj javnoveljavni program?

# Odgovor MVI: po tem javnem razpisu se za kazalnik rezultata – pridobitev kvalifikacije štejejo udeleženci, ki uspešno končajo javnoveljavni program.

# 18. Kaj se šteje kot kazalnik, če je nekdo brezposeln, tujec in starejši od 55? Kam se šteje?

# Odgovor MVI: Šteje se v kvoto (60 % od vseh vključenih) za doseganje ranljivih skupin po vsaj enem parametru: - nižje izobraženi (srednješolsko izobraževanje - ISCED 3 ali manj), aktivni, ki so stari 55 let ali več, tujci, zaprte osebe v zavodih za prestajanje kazni zapora.

# 19. V razpisu je zapisano, da je potrebno imeti na dan oddaje registrirano dejavnost za izobraževanje odraslih? Je lahko izpis iz Ajpesa narejen tudi prej?

# Odgovor MVI: v tem primeru ga bomo pridobili po uradni dolžnosti.

# 20. Ali je potrebno poziv za prijavitelje objaviti na spletni strani?

Odgovor MVI: način povezovanja s partnerji v javnem razpisu ni predpisan. Konzorcij morajo sestavljati vsaj trije (3) konzorcijski partnerji, od katerih je prijavitelj na javni razpis poslovodeči partner v konzorciju.

V konzorciju sta lahko zgolj dva (2) konzorcijska partnerja, če v določeni statistični regiji ni organizacij, ki bi izpolnjevale pogoje za konzorcijskega partnerja oziroma ni organizacij, ki bi izrazile interes za sodelovanje. V tem primeru je objava na spletni strani dokazilo eno od dokazil, da niste mogli pridobiti več partnerjev.

# 21. Ali je potrebno dati pisma podpore pri sodelovanju s ključnimi deležniki?

# Odgovor MVI: pisma podpore niso predpisana v javnem razpisu.

# 22. Kje dobimo stroške informiranje? Kako se določi višina?

# Odgovor MVI: višina stroškov za informiranje in komuniciranje v javnem razpisu ni opredeljena. Iz stroškovne učinkovitosti projekta tč. 5.2. prijavnega obrazca in načrtovani kazalniki bodo odražali ali je projekt načrtovan tako, da sledi ciljem in kazalnikom javnega razpisa.

# 23. Kdaj se organizirata konferenci? Ena je zaključna, kdaj pa je druga?

# Odgovor MVI: v javnem razpisu ni posebej opredeljeno kdaj je dogodek v regiji s stališča informiranja javnosti potreben.

# 24. Kako je z vračilom DDV?

# Odgovor MVI: DDV je upravičen za stroške informiranja in komuniciranja pri poslovodečem partnerju za potrebe konzorcija in je v celoti povrnjen.

# 25. Kako avans uskladiti z letnim načrtom? Ali lahko za vsako leto načrtujemo avanse in kako?

# Odgovor MVI: predplačila je potrebno načrtovati v letu 2023 saj je to edini način črpanja sredstev glede na postopke javnega razpisa. Lahko ga načrtujete za vsa leta izvajanja, končna dinamika izplačevanja po letih bo usklajena pred podpisom pogodbe.

# 26. Stolpci v finančnem načrtu niso dovolj široki.

# Odgovor MVI: napako smo odpravili. Prav tako je 26. 10. 2023 na spletu objavljen obrazec, ki omogoča imenovanje partnerjev in odgovorne osebe.

# 27. Kakšna je predvidena dolžina NIPO programa?

Odgovor MVI: v javnem razpisu je določeno najmanjše število ur NIPO, in sicer 40 ur.